মেরিল ওয়াইন ডেভিস (২৩ জুন ১৯৪৯ - ১ ফেব্রুয়ারি ২০২১) ছিলেন একজন ওয়েলশ মুসলিম পণ্ডিত, লেখক এবং সম্প্রচারক। তিনি ইসলামে বিশেষজ্ঞ ছিলেন এবং জিয়াউদ্দিন সরদারের সাথে বই এবং নিবন্ধের সহ-লেখক ছিলেন। তিনি ইসলামী নৃবিজ্ঞানের একজন প্রবক্তা ও লন্ডনের মুসলিম ইনস্টিটিউটের পরিচালক ছিলেন।   জীবনী  মেরিল উইন ডেভিস ২৩ জুন ১৯৪৯  সালে মেরথাইর টাইডফিল, ওয়েলসে জন্মগ্রহণ করেন। তিনি এ লেভেলের জন্য সাইফার্থফা গ্রামার স্কুলে পড়াশোনা করেছেন।  লন্ডনের ইউনিভার্সিটি কলেজে নৃবিজ্ঞান পড়ার পর, তিনি সম্প্রচার এবং সাংবাদিকতায় ক্যারিয়ার শুরু করেন। স্থানীয় ওয়েলশ সংবাদপত্রে চাকরি এবং বিবিসি রেডিওতে কিছু সময় কাজ করার পর, ডেভিস বিবিসি টিভির ধর্মীয় অনুষ্ঠানগুলিতে এক দশক কাটিয়েছেন। 'এভরিম্যান', 'হার্ট অফ দ্য ম্যাটার' এবং 'গ্লোবাল রিপোর্ট'  এর মতো পুরষ্কারপ্রাপ্ত অনুষ্ঠান এবং ‘এনকাউন্টার্স উইথ ইসলাম’ সিরিজে কাজ করেন।  তিনি ১৯৮১ সালে ৩১ বছর বয়সে ইসলাম ধর্ম গ্রহণ করেন।  ১৯৮৫ সালে, তিনি স্বাধীনভাবে লেখার জন্য এবং লন্ডন-ভিত্তিক মুসলিম ম্যাগাজিন ইনকোয়ারিতে  কাজ করার জন্য বিবিসি ছেড়ে দেন। ১৯৯০-এর দশকে, তিনি মালয়েশিয়ার প্রাক্তন উপ-প্রধানমন্ত্রী এবং পরে বিরোধী দলের নেতা আনোয়ার ইব্রাহিমের উপদেষ্টা এবং বক্তৃতা লেখক হিসেবে কাজ করেছিলেন। তিনি টিভি৩ মালয়েশিয়ার জন্য 'ফেসেস অফ ইসলাম' সিরিজ প্রযোজনা করেছিলেন। ইব্রাহিমকে গ্রেপ্তার করা হলে, উইন ডেভিস পালিয়ে যান এবং সিঙ্গাপুরে চলে যান। ১৯৯৬ সালে তিনি যুক্তরাজ্যে ফিরে আসেন এবং মুসলিম কাউন্সিল অফ ব্রিটেনের মিডিয়া অফিসার হন।  ২০১০ সালে, তিনি লন্ডনের মুসলিম ইনস্টিটিউটে যোগদান করেন এবং এর পরিচালক হন।    চিন্তা  ডেভিস ইসলামী নৃবিজ্ঞানের প্রতি একটি নতুন দৃষ্টিভঙ্গি এবং হলিউডের চলচ্চিত্রের উপর ভিত্তি করে আমেরিকার উপর একটি মৌলিক ও অভিনব সমালোচনা উপস্থাপন করেন। তাঁর গ্রন্থ নোয়িং ওয়ান আনাদার: শেপিং অ্যান ইসলামিক অ্যানথ্রোপলজি-তে তিনি একটি নতুন অনুসন্ধান পদ্ধতি উন্নয়ন করেন। এটিকে তিনি ইবন খালদুনের ধারায় “ইলমুল উমরান” হিসেবে বর্ণনা করেন। বইতে  সভ্যতা ও সংস্কৃতির মধ্যে সংলাপের মাধ্যমে গঠিত একটি মৌলিক লেখা ছিল। বইটি মানুষ হওয়ার অর্থের সামগ্রিক বোঝাপড়ার উপর ভিত্তি করে লেখা হয়েছে।[]  জিয়াউদ্দিন সরদারের সাথে যৌথভাবে লেখা মার্কিন যুক্তরাষ্ট্র সম্পর্কে তিনটি বইতে, ডেভিস "আমেরিকান পুরাণের আইন" ("ভয় অপরিহার্য"; "পলায়নই অস্তিত্বের কারণ", "আমেরিকা হল জাতির ধারণা", "আমেরিকান গণতন্ত্রের সাম্রাজ্যবাদী হওয়ার এবং সাম্রাজ্যের মাধ্যমে নিজেকে প্রকাশ করার অধিকার রয়েছে", "সিনেমা হল সাম্রাজ্যের ইঞ্জিন", ইত্যাদি ) প্রণয়ন করেন। ডেভিস যুক্তি দেন যে এই নিয়মগুলো যুক্তরাষ্ট্রের মনস্তত্ত্ব বোঝার জন্য অপরিহার্য।   মৃত্যু  ২০১৮ সালে তার "দত্তক নেওয়া দেশ" মালয়েশিয়ায় ফিরে আসার পর, মেরিল ওয়াইন ডেভিস ১ ফেব্রুয়ারী ২০২১ তারিখে ৭১ বছর বয়সে কুয়ালালামপুরের পেটালিং জায়াতে অসুস্থতার পর হৃদরোগে আক্রান্ত হয়ে মারা যান।   বই    নৃবিজ্ঞানের পরিচয়, আইকন বুকস, কেমব্রিজ, ২০০২  ডারউইন এবং মৌলবাদ (২০০০)  সীমান্তের বাইরে: ইসলাম এবং সমসাময়িক চাহিদা, ম্যানসেল, লন্ডন, ১৯৮৯  একে অপরকে জানা: একটি ইসলামী নৃবিজ্ঞান গঠন (১৯৮৮)   জিয়াউদ্দিন সরদারের সাথে    আমেরিকা কি বদলে যাবে ? আইকন বুকস, কেমব্রিজ, ২০০৮  আমেরিকান স্বপ্ন, বিশ্বের দুঃস্বপ্ন আইকন বুকস, কেমব্রিজ, ২০০৪  ইসলামের জন্য অর্থহীন নির্দেশিকা ভার্সো, লন্ডন, ২০০৪  মানুষ আমেরিকাকে ঘৃণা করে কেন? , আইকন বুকস, লন্ডন, ২০০৩  বর্বর অন্যান্য: পশ্চিমা বর্ণবাদের উপর একটি ইশতেহার, প্লুটো প্রেস, লন্ডন, ১৯৯৩ ( আশিস নন্দীর সাথেও)  বিকৃত কল্পনা: রুশদির ঘটনা থেকে পাঠ, গ্রে সিল/বেরিতা পাবলিশিং, লন্ডন/কুয়ালালামপুর, ১৯৯০  ইসলামের মুখ: সমসাময়িক ইস্যুতে কথোপকথন, বেরিতা বই, কুয়ালালামপুর, ১৯৮৯   তথ্যসূত্র    বহিঃসংযোগ    মুসলিমইনস্টিটিউট.অর্গ  বিষয়শ্রেণী:ইসলামে ধর্মান্তরিত বিষয়শ্রেণী:ইউনিভার্সিটি কলেজ লন্ডনের প্রাক্তন শিক্ষার্থী বিষয়শ্রেণী:২১শ শতাব্দীর ইসলামের মুসলিম পণ্ডিত বিষয়শ্রেণী:২০২১-এ মৃত্যু বিষয়শ্রেণী:১৯৪৯-এ জন্ম